Syv års svigt blev først opdaget, da efterforskere undrede sig og kontaktede Rigspolitet - politiken.dk
Rigspolitichef Jens Henrik Højbjerg (th) lægger sig fladt ned og erkender, at politiet gennem syv år har undladt at kontrollere kvaliteten af de teledata, der bruges som objektive beviser i retssale.
Rigspolitichef Jens Henrik Højbjerg (th) lægger sig fladt ned og erkender, at politiet gennem syv år har undladt at kontrollere kvaliteten af de teledata, der bruges som objektive beviser i retssale. Foto: Jens Dresling
Danmark 18. jun. 2019 kl. 21.29
Rigspolitiet har gennem 7 år fejlbehandlet data om mistænkte borgeres adfærd i telenettet. Fejlene er sket i et it-systems konvertering af de rå teledata om borgerne fra teleselskaberne. Potentielt kan skæbnesvangre data om borgeres skyld eller uskyld være udeladt fra efterforskningen og konkrete retssager. Politi og anklagemyndighed skal nu manuelt gennemgå 10.700 sager mellem 2012 og 2019 for eventuelle fejl.
Politiets øverste chef erkender svigt i kontrollen med teledata gennem syv år. 10.700 sager skal nu manuelt gennemgås for fejl, men de korrekte teledata kan ikke nødvendigvis findes.
Rigspolitiet blev første gang advaret om fejl i sine teleoplysninger i november 2018. Fejlen blev rettet 8. marts 2019, men først 3 måneder senere blev forsvarsadvokater indviet i, at politiets brug af mistænkes teledata i efterforskningen og i retten har været behæftet med fejl og mangler i 7 år.